**Ministru kabineta rīkojuma projekta**

**„Par akciju sabiedrības “Conexus Baltic Grid” valsts akciju turētāja maiņu”**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Ministru kabineta rīkojuma projekta „Par akciju sabiedrības “Conexus Baltic Grid” valsts akciju turētāja maiņu” (turpmāk – Rīkojuma projekts) mērķis ir veikt akciju sabiedrības ”Conexus Baltic Grid” (turpmāk – AS ”Conexus Baltic Grid”) valstij piederošo 117 akciju turētāja maiņu un noteikt par valsts akciju turētāju Finanšu ministriju. Šobrīd valstij piederošo AS ”Conexus Baltic Grid” 117 akciju turētāja ir Ekonomikas ministrija. Rīkojuma projekts stāsies spēkā tā parakstīšanas brīdī.  |

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Rīkojuma projekts sagatavots, izpildot Ministru kabineta 2017.gada 19.decembra sēdē (prot. Nr.63 78.§ 10.punkts) Ekonomikas ministrijai doto uzdevumu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Saskaņā ar Ministru kabineta 2017.gada 5.decembra sēdē lemto 2017.gada 15.decembrī Latvijas elektroenerģijas pārvades sistēmas operators akciju sabiedrība “Augstsprieguma tīkls” (turpmāk - AS “Augstsprieguma tīkls”) noslēdza darījumu ar Vācijas enerģētikas uzņēmuma “Uniper Ruhrgas International GmbH” par tam piederošo 18,31% akciju iegādi dabasgāzes pārvades un uzglabāšanas sistēmas operatorā AS “Conexus Baltic Grid”.Ministru kabinets 2017.gada 19.decembra sēdē pieņēma lēmumu, ka valsts iegādāsies arī no sabiedrības ar ierobežotu atbildību “ITERA Latvija” tai piederošās Inčukalna pazemes gāzes krātuves operatora 16,05% akcijas. Saskaņā ar šo lēmumu Latvijas elektroenerģijas pārvades sistēmas operators AS “Augstsprieguma tīkls” 2017.gada 27.decembrī noslēdza darījumu ar sabiedrību ar ierobežotu atbildību “ITERA Latvija” par tam piederošo 16,05% akciju iegādi dabasgāzes pārvades un uzglabāšanas sistēmas operatorā AS “Conexus Baltic Grid”. AS “Augstsprieguma tīkls” ir valsts kapitālsabiedrība, kuras akciju turētāja ir Finanšu ministrija.Iepriekš minēto darījumu rezultātā Latvijas valstij kopumā pieder AS “Conexus Baltic Grid” 34,36% akciju. Ministru kabinets ir secinājis, ka AS “Conexus Baltic Grid” akciju iegāde ir svarīgs valsts enerģētiskās neatkarības un drošības jautājums. Vienlaikus, iegādājoties Inčukalna pazemes gāzes krātuves operatora akcijas, valsts mērķis ir turpināt virzību uz Baltijas valstu un Somijas reģionālā gāzes tirgus izveidošanu līdz 2020.gadam.Saskaņā ar AS “Conexus Baltic Grid” statūtu 4.1.punktu AS “Conexus Baltic Grid” pamatkapitāls ir 39 786 089 *euro*. Sabiedrības pamatkapitāls sastāv no 39 786 089 akcijām. Vienas akcijas nominālvērtība ir 1 *euro*.Latvijas valsts Ekonomikas ministrijas personā ir turētāja 117 akcijām, kas ir 0.00029%.Lai nodrošinātu valsts tieši un netieši piederošo AS “Conexus Baltic Grid” akciju efektīvu pārvaldību un vienotu valsts iesaisti AS “Conexus Baltic Grid” pārvaldības procesos, tad būtu lietderīgi nodrošināt, ka no valsts puses pārvaldību veic viena institūcija nevis divas, tas ir, ņemot vērā, ka AS “Augstsprieguma tīkls” ir Finanšu ministrijas turējumā esoša valsts kapitālsabiedrība, kura ir iegādājusies AS “Conexus Baltic Grid” 34,36% akciju, līdz ar to valstij piederošās 117 akcijas (0.00029%), kuru turētāja šobrīd ir Ekonomikas ministrija, būtu nododamas Finanšu ministrijas turējumā.Publiskas personas kapitāla daļu un kapitālsabiedrību pārvaldības likuma 10.panta pirmās daļas 1.punkts nosaka, ka valsts kapitāla daļu turētājs kapitālsabiedrībā ir ministrija, kuru par valsts kapitāla daļu turētāju iecēlis Ministru kabinets, līdz ar to ir sagatavots Rīkojuma projekts, kas paredz noteikt par AS ”Conexus Baltic Grid” valstij piederošo 117 akciju turētāju Finanšu ministriju. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija |
| 4. | Cita informācija | Nav. |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas | Ekonomikas ministrija un Finanšu ministrija |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Ekonomikas ministrijas turējumā esošās AS “Conexus Baltic Grid” valstij piederošās 117 akcijas tiks nodotas Finanšu ministrijas turējumā. Jaunas institūcijas netiek veidotas, kā arī netiek likvidētas vai reorganizētas esošās institūcijas. Finanšu ministrija iesaisti AS “Conexus Baltic Grid” pārvaldē nodrošinās esošo cilvēkresursu ietvaros. |
| 3. | Cita informācija | Nav |

Ministru prezidenta biedrs,

ekonomikas ministrs A. Ašeradens

Vīza:

valsts sekretārs Ē. Eglītis

Spaliņa 67013110

Dace.Spalina@em.gov.lv